Ny musikkvideo: Se Stjørdals sprekeste gutter synge i dusjen - Bladet
Ny musikkvideo: Se Stjørdals sprekeste gutter synge i dusjen
Publisert: 11 mai 2020 20:30 Sist oppdatert: 11 mai 2020 20:30
Søndag kveld inviterte Stjørdals-Blink fotball til ny sending i Blink TV. Der hadde programleder Roar Vikvang flere gjester og denne gang var det fokus på frivilligheten og klubbens nye stadion.
Se i opptak: Første spark på Sandskogan Stadion
Men klubben presenterte også sin nye klubbsang, som har fått navnet «Vi er her for å vinn», og musikkvideo.
Hovedvokalister på låten er Trude Bekkavik, Magnus Larsen og Morten Andersen Strøm, mens både a-laget og supportergruppa Hæsjrampen bidrar aktivt som kor. Sangen er laget av Petter Wavold, mens det er Terje Craig som er produsent.
Å synge i dusjen er et velkjent begrep. Blinkgutta leverer en solid innsats som korgutter i musikkvideoen til Blinks nye klubbsang. Foto: Skjermdump fra video
Musikkvideoen er Strøms første oppdrag etter Nyttårskonserten i Kimen, hvor han hadde en gjesteopptreden sammen med DDE. Fotballskoene la han på hylla etter barneskolen, men han synes det var veldig artig å bli spurt av Terje Craig å være med på musikkvideoen.
Loddet seg ut i ny direktesending: – Vi må by litt på oss selv
- Nei, jeg er ikke noen fotballspiller, men jeg prøver å være allsidig, sier han lattermild og røper at han spilte fotball for Tangmoen IL opp til ungdomsskolealder.
Monika Sagen, Anton og Fredrik Holmen i front for supportertoget som gikk gjennom Sandskogan. Foto: Skjermdump fra video
- Men det er jo Stjørdal-Blink som er laget her i Stjørdal, sier han.
Han hadde noen oppdrag i begravelser som ikke ble noe av på grunn av koronautbruddet.
- Derfor var det artig å bli spurt av Terje Craig om å være med på en slik låt, sier Strøm.
Hovedvokalister på den nye sangen er Trude Bekkavik, Magnus Larsen og Morten Andersen Strøm. Foto: Skjermdump fra video